สรุปภาวะตลาดต่างประเทศ
สรุปภาวะตลาดต่างประเทศประจำวันที่ 3 ก.ย. 2561
4 ก.ย. 2561

ตลาดหุ้นยุโรปปิดขยับขึ้นเล็กน้อยเมื่อคืนนี้ (3 ก.ย.) ขณะที่นักลงทุนยังคงวิตกกังวลเกี่ยวกับความไม่แน่นอนของการเจรจาการค้าระหว่างสหรัฐและแคนดา นอกจากนี้ ภาวะการซื้อขายในตลาดหุ้นยุโรปเป็นไปอย่างซบเซา เนื่องจากนักลงทุนขาดปัจจัยชี้นำ จากการที่ตลาดหุ้นสหรัฐปิดทำการในวันจันทร์ที่ 3 ก.ย.เนื่องในวันแรงงาน
ดัชนี Stoxx Europe 600 ขยับขึ้นเพียง 0.07% ปิดที่ 382.51 จุด
ดัชนี CAC-40 ตลาดหุ้นฝรั่งเศสปิดที่ 5,413.80 จุด เพิ่มขึ้น 6.95 จุด, +0.13% ดัชนี FTSE 100 ตลาดหุ้นลอนดอนปิดที่ 7,504.60 จุด เพิ่มขึ้น 72.18 จุด, +0.97% ดัชนี DAX ตลาดหุ้นเยอรมันปิดที่ 12,346.41 จุด ลดลง 17.65 จุด, -0.14%
 
ตลาดหุ้นลอนดอนปิดปรับตัวขึ้นเมื่อคืนนี้ (3 ก.ย.) เนื่องจากการอ่อนค่าของเงินปอนด์ช่วยหนุนหุ้นบริษัทข้ามชาติดีดตัวขึ้น ขณะที่นักลงทุนจับตาสถานการณ์ที่อังกฤษจะแยกตัวออกจากสหภาพยุโรป (Brexit) หลังจากนายมิเชล บาร์นิเยร์ ตัวแทนเจรจาฝ่าย EU ในประเด็น Brexit กล่าวว่า ยุโรปจะต้องเตรียมตัวรับมือกรณีที่อังกฤษแยกตัวออกจาก EU โดยไม่มีการทำข้อตกลง
ทั้งนี้ ดัชนี FTSE 100 ตลาดหุ้นลอนดอนปิดที่ 7,504.60 จุด เพิ่มขึ้น 72.18 จุด หรือ +0.97%
ตลาดหุ้นนิวยอร์กปิดทำการวันจันทร์ที่ 3 ก.ย. เนื่องในวันแรงงานของสหรัฐ
ตลาดน้ำมันนิวยอร์กปิดทำการวันจันทร์ที่ 3 ก.ย. เนื่องในวันแรงงานของสหรัฐ
ตลาดทองคำนิวยอร์กปิดทำการวันจันทร์ที่ 3 ก.ย.เนื่องในวันแรงงานของสหรัฐ
ตลาดเงินนิวยอร์กปิดทำการวันจันทร์ที่ 3 ก.ย. เนื่องในวันแรงงานของสหรัฐ
 